recursal/SuperWikiNEXT-32B huggingface dataset:
**இராம் பரத்** (ஆங்கிலம்: *Ram Barat*; இந்தி: राम बारात) என்பது இந்தியாவின் ஆக்ராவில் நடைபெறும் இராமலீலை கொண்டாட்டத்தின் ஒரு பகுதியாகும். இது வட இந்தியாவின் கொண்டாடப்படும் மிகப்பெரிய வருடாந்திர நிகழ்வுகளில் ஒன்றாகும். இராம் பரத் என்பது "இராமர் திருமண ஊர்வலம்" என்பதாகும். ஒவ்வொரு ஆண்டும் ஆக்ராவில் ஒரு புதிய இடம் தேர்வு செய்யப்பட்டு, ஜனக்புரிக்காக விளக்குகள் மற்றும் மலர்களால் அலங்கரிக்கப்பட்டு இந்த விழா கொண்டாடப்படுகிறது.

வரலாறு
------

இராம் பரத் நிகழ்வானது சுமார் 125 ஆண்டுகள் முன்பிருந்தே கொண்டாடப்படுவதாக வரலாற்று சான்றுகள் தெரிவிக்கின்றன. புகழ்பெற்ற வணிகர் லாலா கோகமல், இந்த அரச திருமணத்தின் மூன்று நாட்கள் கொண்டாட்டங்களின் பாரம்பரியத்தைத் தொடங்கியவர் ஆவார். இவரது செல்வாக்கு காரணமாக இந்நிகழ்வு நடைபெற்ற சாலைக்கு 'லாலா கோகமல் மார்க்' என்றும், இராம் லீலை நடைபெறும் மைதானத்திற்கு *லாலா கோகமால்* என்றும் பெயரிடப்பட்டது. இவர் 1966-ல் இறந்தபோது, இவரது மகன் இராதாராமன் பொறுப்பேற்று 1978-ல் இறக்கும் வரை இராம் லீலையினை செயலாளராக நடத்தினார். 2016-லிருந்து இவரது இளைய மகன் ராஜ் நரேன் ராம்லீலையின் பொருளாளராகவும், இவரது பேரன் அரி கிசன் அகர்வால் சங்கத்தின் துணைத் தலைவராகவும் இருந்தனர். இப்போது லாலா கோகமாலின் கொள்ளுப்பேரன் ராஜீவ் கே அகர்வால் நிதி திரட்டும் நடவடிக்கைகளில் முக்கிய பங்காற்றி வருகின்றார்.

* 2008-ல் கமலா நகர் பகுதியில் இராம் பாரத் நடைபெற்றது.
* 2010-ல், பால்கேஷ்வர் பகுதியில் நடைபெற்றது.
* 2013-ல், கமலா நகர், ஆக்ராவில் ஜனக்புரியில் கொண்டாடப்பட்டது.
* 2015-ல் காந்தி நகர், ஜனக்புரியில் அக்டோபர் 8-10 வரை கொண்டாடப்பட்டது.
* 2018-ல் விஜய் நகர், ஜனக்புரியில் அக்டோபர் 7-10 வரை கொண்டாடப்பட்டது.
* 2022-ம் ஆண்டு ஆக்ராவில் ஜனக்புரியில் கொண்டாடப்பட்டது.

விழா ஏற்பாடு
------------

நிகழ்வுக்கான ஏற்பாடுகள் விழா நடைபெறும் நாட்களுக்கு முன்கூட்டியே தொடங்கும். *ஜனக் மகால்* மற்றும் பிற விரிவான கட்டமைப்புகளை அமைக்க நாட்டிலிருந்து சிறந்த கைவினைஞர்கள் அழைக்கப்படுகிறார்கள். இராம் பாரத்துக்குத் தேர்ந்தெடுக்கப்பட்ட பகுதிக்குச் சிறப்பு நிதியுதவி அளிக்கப்பட்டு மணமகளின் தந்தை வீடு போல் அலங்கரிக்கப்பட்டு, பரதிகளை (இராமர் மற்றும் அவரது குடும்பத்தினர்) வரவேற்கத் தயாராக ஏற்பாடுகள் அனைத்தும் சிறப்பாகச் செய்யப்படுகின்றன.

விழாக்கள்
---------

இந்த விழாக்கள் மூன்று நாட்கள் நடைபெறுகின்றது. முதல் நாள் திருமஞ்சன ஊர்வலம் நடைபெறும். இதை இலட்சக்கணக்கான மக்களும் ஆக்ரா முழுவதிலுதிலுமிருந்தும், இராசத்தான் மற்றும் மத்தியப் பிரதேசத்தின் அண்டை மாவட்டங்களிலிருந்து வருபவர்களும் கண்டுகளிக்கின்றனர். இப்பகுதி முழுவதும் இரவில் ஆயிரக்கணக்கான விளக்குகளால் ஒளிரும். மேலும் இந்நிகழ்வினைக் காணவருகைத் தரும் கூட்டத்திற்கு பொழுது போக்குமிடமாகத் திரைப்பட அரங்கங்கள் இரவு முழுவதும் திரைப்பட காட்சிகளை நடத்துகின்றன. இந்த மூன்று நாட்களும் அனைத்து தரப்பு மக்களும் ஒன்று கூடி மகிழ்ச்சியுடன் பொழுதைக் கழிக்கும் ஒரு பெரிய திருவிழாவாக உள்ளது.

மேலும் பார்க்கவும்
------------------

* ஆக்ரா

மேற்கோள்கள்
-----------

1. ↑
2. ↑

* பரணிடப்பட்டது 2008-07-24 at the வந்தவழி இயந்திரம்
*
அறிவியல் களஞ்சியம் - தொகுதி ஒன்று
**அறிவியற் கலைக்களஞ்சியம்** தஞ்சாவூர் தமிழ்ப் பல்கலைக்கழகத்தால் அறிவியல், பொறியியல் துறைகளுக்கென வெளியிடப்பட்ட கலைக்களஞ்சியமாகும். பத்தொன்பது தொகுதிகளாக இது வெளிவந்துள்ளது. இதில் 10 000 விரிவான கட்டுரைகள் நூற்றுக்கும் மேற்பட்ட துறை சார்ந்த அறிஞர்களால் எழுதப்பட்டுள்ளன.

வரலாறு
------

அறிவியல் களஞ்சியம் தொகுக்கும் பணி மார்ச் 1983 ம் ஆண்டு சென்னையில் தொடங்கப்பட்டது. முதன்மைப் பதிப்பாசிரியராக பி. எல். சாமி இரண்டரை ஆண்டுகள் 1987 நடுப்பகுதி வரை செயற்பட்டார். இரண்டாவது முதன்மைப் பதிப்பாசிரியராக கி. கண்ணபிரான் அவர்கள் ஓராண்டு செயல்பட்டார். மூன்றாம் பதிப்பாசிரியராக உலோ. செந்தமிழ்க்கோதை அவர்கள் 1988 ஜூன் முதல் செயல்பட்டார். நான்காம் பதிப்பாசிரியராக கு. கூ. அருணாச்சலம் அவர்கள் செயல்பட்டார். ஐந்தாம் முதன்மைப் பதிப்பாசிரியராக ந. கோவிந்தசாமி அவர்கள் செயல்பட்டார்.  இறுதித் தொகுதிகளில் (17,18,19) இராம. சுந்தரம் அவர்கள் செயல்பட்டார். தொடக்கத்தில் இக்களஞ்சியத் திட்டத்தை உருவாக்கி ஒப்புதல் பெற்றவரும் இவரே என்பது குறிப்பிட தக்கது.

துறைகள்
-------

அறிவியல் களஞ்சியத்தில் பின்வரும் துறைகளை உள்ளடக்கத் திட்டமிட்டு நடைமுரைப்படுத்தப்பட்டது. 

1. பொதுப் பொறியியல்
2. மின் பொறியியல், இயந்திரப் பொறியியல்
3. பொது மருத்துவம்
4. அறுவை மருத்துவம்
5. கணிதம், புள்ளியியல், மக்கள் தொகையியல்
6. இயற்பியல்
7. வேதியியல்
8. உயிரியல், வேளாண்மை, சூழ்நிலையியல்
9. கடலியல், கப்பல் கட்டுதல்
10. ஆற்றல் அறிவியல்

மேற்கோள்கள்
-----------

1. ↑  அறிவியல் களஞ்சியம், தொகுதி-1, தமிழ்ப்பல்கலைக்கழகம், தஞ்சாவூர்-10.1986.
2. ↑  அறிவியல் களஞ்சியம், தொகுதி-1, தமிழ்ப்பல்கலைக்கழகம், தஞ்சாவூர்-10.1986.
3. ↑  அறிவியல் களஞ்சியம், தொகுதி-2, தமிழ்ப்பல்கலைக்கழகம், தஞ்சாவூர்-10.1988.
4. ↑  அறிவியல் களஞ்சியம், தொகுதி-3, தமிழ்ப்பல்கலைக்கழகம், தஞ்சாவூர்-10.1988.
5. ↑  அறிவியல் களஞ்சியம், தொகுதி-4, தமிழ்ப்பல்கலைக்கழகம், தஞ்சாவூர்-10.1989.
6. ↑  அறிவியல் களஞ்சியம், தொகுதி-13, தமிழ்ப்பல்கலைக்கழகம், தஞ்சாவூர்-10.
7. ↑  அறிவியல் களஞ்சியம், தொகுதி-17, தமிழ்ப்பல்கலைக்கழகம், தஞ்சாவூர்-10.
8. ↑  அறிவியல் களஞ்சியம், தொகுதி-1, தமிழ்ப்பல்கலைக்கழகம், தஞ்சாவூர்-10.1986.
**வள விபரிப்புச் சட்டகம்** (ஆர்.டி.எப்) (Resource Description Framework (RDF)) என்பது உலகளாவிய வலையில் தகவல்களை உருவகிக்கப் பயன்படும் சட்டகம் ஆகும். குறிப்பாக இயந்திரங்கள் இலகுவாகப் புரிந்து கையாளக்கூடிய வகையில் தரவுகளை விபரிக்க இது பயன்படுத்தப்படுகின்றது. தொடக்கத்தில், இணைய வளங்கான மீதரவுக்கான ஒரு மாதிரியாக இது வடிவமைக்கப்பட்டது. எனினும் இன்று பொருளுணர் வலையின் தரவுகளை வெளியிட, வினவ, பரிமாற ஆர்.டி.எப் பயன்படுத்தப்படுகின்றது. இதனை பொருளுணர் வலைக்கான தரவு மாதிரி என்று பரவலாக விபரிப்பர்.

ஆர்.டி.எப் இன் முதல் பதிப்பினை உலகளாவிய வலைச் சேர்த்தியம் 1999 ஆம் ஆண்டு வெளியிட்டது. இதன் 1.1 பதிப்பு 2014 ஆம் ஆண்டு வெளியிடப்பட்டது.

தரவு மாதிரி
-----------

ஆர்.டி.எப் தரவு மாதிரியின் அடிப்படை எழுவாய்-பயனிலை-செயற்படுபொருள் என்ற மும்மை (triple) ஆகும். இந்த மும்மைகளான் ஆன கணம் (set of such triples) ஆர்.டி.எப் வரைவி அல்லது வரைபடம் எனப்படுகின்றது. ஆர்.டி.எப் வரைவியினை திசையுள்ள கோட்டுருவாக காட்சிப்படுத்தலாம். ஒவ்வொரு மும்மையும் கணு-விளிம்பு-கணு வாக உருவகப்படுத்தப்படுகின்றது. 

ஆர்.டி.எப் வரைவியில் உள்ள கணுக்கள் மூன்று வகைப்படலாம்: அனைத்துலக வள அடையாளம்காட்டிகள் (IRIs), நிலையுருக்கள் (literals), வெற்றுக் கணுக்கள்.

ஆர்.டி.எப் எடுத்துக்காட்டு
--------------------------

பின்வரும் எளிமையான எடுத்துக்காட்டு, நூலுக்கான ஒரு நூலினை ஆர்.டி.எப் இல் உருவகப்படுத்துகின்றது. ஆர்.டி.எப் பினை பல்வேறு வழிகளில் எழுதலாம் (serialize). கீழ்வரும் எடுத்துகாட்டு எக்சு.எம்.எல் இனைப் பயன்படுத்துகிறது. இந்த நூலுக்கான dbpedia.org இன் ஆர்.டி.எப்பினை இங்கு காணலாம். 

```
<?xml version="1.0" encoding="UTF-8"?>
<rdf:RDF
	xmlns:rdf="http://www.w3.org/1999/02/22-rdf-syntax-ns#"
	xmlns:dc="http://purl.org/dc/elements/1.1/">

	<rdf:Description rdf:about="http://dbpedia.org/resource/Mattakallappu\_Manmiyam-எ.கா">
		<dc:title>மட்டக்களப்பு மான்மியம்</dc:title>
		<dc:subject>இலங்கைத் தமிழ் இலக்கியம்</dc:subject>
		<dc:publisher>Batticaloa District Cultural Board</dc:publisher>
	</rdf:Description>

</rdf:RDF>

```

மேற்கோள்கள்
-----------

1. ↑  "RDF 1.1 Concepts and Abstract Syntax". உலகளாவிய வலைச் சேர்த்தியம். 25 February 2014. 5 செப்டம்பர் 2016 அன்று பார்க்கப்பட்டது.
2. ↑  "RDF-101". cambridgesemantics.com. 2016-08-25 அன்று மூலம் பரணிடப்பட்டது. 5 செப்டம்பர் 2016 அன்று பார்க்கப்பட்டது.

வெளி இணைப்புகள்
---------------

* RDF
**இராம் பிரகாசு பம்பா** (*Ram Prakash Bambah*)(பிறப்பு 17 செப்டம்பர் 1925) என்பவர் எண் கோட்பாடு மற்றும் தனி வடிவியலில் பணிபுரியும் ஓர் இந்தியக் கணிதவியலாளர் ஆவார்.

கல்வி மற்றும் பணி
-----------------

பம்பா லாகூரில் உள்ள அரசு கல்லூரி பல்கலைக்கழகத்தில் இளங்கலை பட்டமும், லாகூரில் உள்ள பஞ்சாப் பல்கலைக்கழகத்தில் முதுகலைப் பட்டமும் பெற்றார். பின்னர் முனைவர் பட்டப்படிப்புக்காக இங்கிலாந்து சென்றார். 1950-ல் , லூயிஸ் ஜே. மோர்டெல் மேற்பார்வையின் கீழ் , கேம்பிரிச்சில் உள்ள செயின்ட் ஜான்ஸ் கல்லூரியில் இப்பட்டம் பெற்றார். இந்தியாவிற்குத் திரும்பிய இவர் 1952ஆம் ஆண்டு சண்டிகர், பஞ்சாப் பல்கலைக்கழகம், விரிவுரையாளராக பணியில் சேர்ந்து, 1957 ஆம் ஆண்டு பேராசிரியராகப் பதவி உயர்வு பெற்றார். பஞ்சாப் பல்கலைக்கழக பணியோடு அமெரிக்காவின் ஓகைய்யோ மாநிலப் பல்கலைக்கழகத்தில் 1964 முதல் 1969வரை பணியாற்றினார். அமெரிக்காவில்  இவர் 1993ஆம் ஆண்டு பஞ்சாப் பல்கலைக்கழகத்திலிருந்து பணி ஓய்வுபெற்றார்.

பம்பா இந்தியக் கணித சங்கத்தின் தலைவராக 1969ஆம் ஆண்டும் பஞ்சாப் பல்கலைக்கழகத்தின் துணைவேந்தராக 1985 முதல் 1991 வரைப் பதவி வகித்தார்.

விருதுகளும் கௌரவங்களும்
-----------------------

பம்பா இந்தியத் தேசிய அறிவியல் கழகத்தின் சகாவாக 1955ல் தேர்ந்தெடுக்கப்பட்டார் 1979-ல் இவருக்கு சீனிவாச ராமானுசன் பதக்கம் வழங்கப்பட்டது. 1974-ல் இந்திய அறிவியல் கழகத்திற்குத் தேர்ந்தெடுக்கப்பட்டார். 1988-ல் இந்தியத் தேசிய அறிவியல் கழகத்தின் ஆர்யபட்டா பதக்கத்தையும் இந்திய அரசின் பத்ம பூசண் விருதையும் பெற்றார்.

மேற்கோள்கள்
-----------

 

1. 1 2  Fellow profile, Indian Academy of Sciences, retrieved 2013-03-14.
2. 1 2 3 4 5 6 7 8 9 10  Fellow profile பரணிடப்பட்டது 15 ஏப்ரல் 2013 at Archive.today, Indian National Science Academy, retrieved 2013-03-14.
3. ↑  "Padma Awards" (PDF). Ministry of Home Affairs, Government of India. 2015. 15 நவம்பர் 2014 அன்று மூலம் (PDF) பரணிடப்பட்டது. 21 July 2015 அன்று பார்க்கப்பட்டது.

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* MathSciNet
* Mathematics Genealogy Project
* zbMATH

 |
**கையாடல்** (Embezzlement) என்பது பொறுப்பாகக் கொடுக்கப்பட்ட பணத்தை அல்லது வேறு வகையான சொத்துக்களை, ஒருவரோ அல்லது பலரோ நேர்மையற்ற முறையில் தமதாக்கிக் கொள்வதைக் குறிக்கும். கையாடல் என்பது ஒருவகையான நிதிசார் ஊழல். சட்டத்தரிணி ஒருவர் தனது வாடிக்கையாளரின் நம்பிக்கைப் பொறுப்புக் கணக்கில் இருந்து நிதியை எடுத்துக்கொள்ளல், ஒரு நிதி ஆலோசகர் தனது வாடிக்கையாளரின் முதலீட்டில் இருந்து பணத்தைத் தனதாக்குதல், கணவனுக்கும் மனைவிக்கும் பொதுவான கூட்டு வங்கிக் கணக்கில் இருந்து கணவனோ மனைவியோ மற்றவருக்குத் தெரியாமல் எடுத்துக்கொள்வது போன்றவை கையாடலுக்கு எடுத்துக்காட்டுகள்.

கையாடல் என்பது திட்டமிட்டு ஒழுங்கமைந்த முறையில் புரியப்படும் குற்றச்செயல் ஆகும். கையாடல் பாதிக்கப்பட்டவருக்குத் தெரியாமல் செய்யப்படுவதால், கையாடல் செய்பவர் தன்னுடைய செயல்களை மறைப்பதில் கவனம் எடுத்துக்கொள்வார். பொதுவாக, கையாடல் செய்பவர், இச்செயல் கண்டுபிடிக்கப்படாமல் இருப்பதற்காகத் தனது கட்டுப்பாட்டில் இருக்கக்கூடிய பணம் அல்லது சொத்தின் ஒரு சிறு பகுதியையே கையாடல் செய்வார். இது வெற்றியானால், கையாடல் கண்டுபிடிக்கப்படாமலே பல ஆண்டுகளுக்குத் தொடரக்கூடும். பாதிக்கப்படுபவருக்குப் பெரிய அளவில் நிதி தேவைப்படும்போதோ, அல்லது அது வேறு தேவைகளுக்கு எடுக்கப்படும்போதோ, நிறுவனங்களானால் பெரிய மாற்றங்கள் இடம்பெறும்போது எல்லாச் சொத்துக்களினதும் சுதந்திரமான கணக்காய்வு தேவைப்படும்போதோதான் பணமோ, வேறு சொத்தோ குறைவது கண்டுபிடிக்கப்படும்.

மேற்கோள்கள்
-----------

1. ↑  Definition of "embezzlement" from Legal Explanations
| * பா
* உ
* தொ
இத்தாலியப் போர்த்தொடர் |
| --- |
| சிசிலியப் படையெடுப்பு – *பார்கிளே* – *மின்சுமீட்* – டுரோய்னா சண்டை – இத்தாலியப் படையெடுப்பு – பேடவுன் – *ஸ்லாப்ஸ்டிக்*  – *ஆக்சே* – இத்தாலியுடனான போர் நிறுத்தம் – நாபொலியின் நான்கு நாட்கள் – வல்ட்டூர்னோ கோடு – பார்பரா கோடு – பாரி வான் தாக்குதல் – பெர்னார்ட் கோடு – இட்லர் கோடு –குளிர்காலக் கோடு – மோரோ ஆறு போர்த்தொடர் – மோண்டி கசீனோ சண்டை – சீசர் கோடு – ரோம மாற்றுக் கோடு – ஷிங்கிள் நடவடிக்கை – டிராசிமீன் கோடு – அன்கோனா சண்டை – காத்திக் கோடு – 1945 வசந்தகாலத் தாக்குதல் |

**ஸ்லாப்ஸ்டிக் நடவடிக்கை** (*Operation Slapstick*) என்பது இரண்டாம் உலகப் போரின் போது நடைபெற்ற ஒரு படையெடுப்பு நடவடிக்கை. நேச நாடுகளின் இத்தாலியப் படையெடுப்பின் ஒரு பகுதியான இதில் பிரித்தானிய 1வது வான்குடை டிவிசன் இத்தாலியின் தாரந்தோ நகரைத் தாக்கிக் கைப்பற்றியது.

இத்தாலி மீது படையெடுக்க நேச நாட்டுப் படைகள் முடிவு செய்த போது சலேர்னோ மற்றும் கலபிரியா பகுதிகளில் மட்டும் படைகளைத் தரையிறக்க முடிவு செய்தனர். ஆனால் செப்டம்பர் 3, 1943ல்  இத்தாலி-நேசநாட்டுப் படைகள் இடையே போர் நிறுத்தம் கையெழுத்தாகி இத்தாலி சரணடைந்தது. இதனால் பிற இடங்களிலும் படைகளைத் தரையிறக்க வாய்ப்புகள் உருவாகின. இதனைப் பயன்படுத்தி தாரந்தோ துறைமுகத்தைக் கைப்பற்ற நேச நாட்டு உத்தியாளர்கள் திட்டமிட்டனர். செப்டம்பர் 9ம் தேதி பிரித்தானிய 1வது வான்குடை டிவிசனை ஏற்றிக் கொண்டு நான்கு பிரித்தானியக் கப்பல்கள் தாரந்தோவிற்குச் சென்றன. அவற்றுக்குத் துணையாக பல போர்க்கப்பல்களும் சென்றன. இத்தாலியப் படைகளின் சரணடைவுக்குப் பின் தராந்தோ பகுதியில் சில ஜெர்மானியப் படைப்பிரிவுகளே நிறுத்தப்பட்டிருந்தன. அவற்றின் தளபதி, தன்னிடம் உள்ள சொற்பப் படைகளைக் கொண்டு நேச நாட்டுத் தரையிறக்கத்தைத் தடுக்க இயலாது என்று உணர்ந்தார். எனவே தராந்தோ நகரிலிருந்து பின்வாங்கி விட்டார். தராந்தோவில் எந்த எதிர்ப்புமின்றி நேரடியாகத் துறைமுகத்திலேயே பிரித்தானியப் படைகள் தரையிறங்கின. எதிர்ப்பில்லையெனிலும் படைகளைத் தாங்கிச் சென்ற ஒரு கப்பல் துறைமுகத்திலிருந்த கண்ணிவெடி மீது மோதி மூழ்கியதில் நூற்றுக்கணக்கான வீரர்கள் கொல்லப்பட்டனர். செப்டம்பர் 9ம் தேதி இரவுக்குள் தாரந்தோ நகரும் துறைமுகமும் பிரித்தானியர் வசமாகின.
**ஹையாத்** (Hayat ) எனும் பாரசீக மொழித் திரைப்படம் 2005 ஆம் ஆண்டு வெளியானது. இத்திரைப்படத்தினை ஈரானிய இயக்குனர் கோலாம் ரேஸா ரமீஸானி (Gholam Reza Ramezani) இயக்கியுள்ளார். இத்திரைப்படத்திற்கான கதையை *கோலாம் ரேஸா ரமீஸானியும், மோஜ்தாபா கோஷ்க்தாமனும் எழுதியுள்ளனர்.*

கதை
---

ஹயாத், 12 வயது சிறுமி. ஈரானின் கிராமம் ஒன்றில் வசிக்கிறார். மிகக் கடினமாக பள்ளித் தேர்வுக்காக தயாராகிக் கொண்டிருக்கிறாள். தேர்வுக்கு முதல் நாள் இரவில் அவளது தந்தைக்கு உடல் நலம் சரியில்லாமல் மருத்துவமனையில் அனுமதிக்கப்படுகிறார். வீட்டில் இருக்கும் கைக்குழந்தையை பார்த்துக் கொள்ளும் பொறுப்பு ஹையாத்துக்கு. ஆனால் ஹையாத் தேர்வு எழுதவே விரும்புகிறார். மிகக் கடின போராட்டத்திற்குப் பிறகு சற்று தாமதமாக தேர்வு எழுதச் செல்கிறார் ஹையாத். ஹையாத் எனும் பாரசீகச் சொல்லுக்கு *வாழ்க்கை* என்று பொருள்.

நடிகர்கள்
---------

* மொகம்மது சையது பாபாக்ஹோன்லோ
* மெகர்தாத் ஹசைனி
* ஹசாலே பர்ஸாஃபர்

விருதுகள்
---------

* ஆம்ஸ்டர்டாம் திரைப்பட விழா 2005
* மாட்ரிட் குழந்தைகள் திரைப்பட விழா 2005
* கோல்டன் எலிபெண்ட் திரைப்பட விழா 2005
* இசுத்தான்புல் சர்வதேச குழந்தைகள் திரைப்பட விழா 2005
* யூனிசெப் விருது (Centre International Du Film Pour L’enfance et la Jeunesse, IRAN UNICEF Award)
* அர்ஜெண்டினா குழந்தைகள் திரைப்பட விழா 2005
* செக் குடியரசு திரைப்பட விழா 2005
* உருகுவே குழந்தைகள் திரைப்பட விழா 2005
* பெலாரஸ் குழந்தைகள் மற்றும் சர்வதேச திரைப்பட விழா 2005

வெளி இணைப்புகள்
---------------

* ஐஎம்டிபியில் கையாத் பற்றி
**அறிவியல் எழுத்து** (*Science journalism*) என்பது அறிவியல் தகவல்களையும் செய்திகளையும் மக்களிடம் பகிர்கிறது. இது சமூக விழிப்புணர்வுக்கு அவசியம்.

சமயம், இலக்கியம், கலைகள் போன்ற அக இயல்கள் போல் அல்லாமல் அறிவியல் ஒரு புறவய இயல். அதனால் அறிவியல் எழுத்து நிரூபிக்கப்பட்ட தகவல்களுக்கு முதன்மை தருகிறது. அதேவேளை அறிவியல் கருத்து வேறுபாடுகளை தகுந்தவாறு விளக்க முற்படுகிறது.

அறிவியல் துறைசார் கலைச்சொற்களும் கருத்துருக்களும் மிகுந்த துறை. அறிவியல் எழுத்து அவற்றை இயன்றவரை எளிமைப்படுத்தி பகிர முனைகிறது. அத் தகவல்களை பொது மக்களின் அன்றாட வாழ்வுடன் பொருத்தி பகிர முனைகிறது.

தமிழில் அறிவியல் எழுத்து
------------------------

தமிழ் இலக்கியம் பெரும்பாலும் இன்ப இலக்கியமே. சீரிய முறையில் தகவல்களைப் பகிரும் உரைநடை 20ஆம் நூற்றாண்டிலேயே விரிவு பெற்றது. பொது மக்களைப் பெருமளவில் சென்றடைந்த தமிழ் அறிவியல் எழுத்துக்கு முன்னோடியாக சுஜாதா கருதப்படுகிறார்.

ஒப்பீட்டளவில் தமிழ் ஊடகங்கள் திரைப்படம், சோதிடம், ராசி பலன், அரசியல் போன்ற துறைகளுக்குத் தரும் முக்கியத்துவத்தை அறிவியலுக்குத் தருவதில்லை.

அறிவியல் எழுத்து அணுகுமுறை
--------------------------

### தேசிய நல சேவை (ஐக்கிய இராச்சியம்) (UK NHS)

* எங்கிருந்து இந்த செய்தி வருகிறது?
* இது எந்த வகை ஆய்வு?
* இந்த ஆய்வின் முடிவுகள் எவை?
* இந்த முடிவுகளை முன்வைத்து ஆராய்ச்சியாளர்கள் வெளிப்படுத்தும் கருத்துக்கள் எவை?
* தேசிய நல சேவை (ஐக்கிய இராச்சியம்) (NHS) இந்த ஆய்வைப் பற்றி என்ன சொல்கிறது?

இவற்றையும் பார்க்க
------------------

* நுட்ப எழுத்து (Technical writing)

மேற்கோள்கள்
-----------

1. ↑  UK National Health Service Science News பரணிடப்பட்டது 2017-08-20 at the வந்தவழி இயந்திரம் - (ஆங்கில மொழியில்)
குவைத்து தேசிய அருங்காட்சியகத்தில் நிறுத்தப்பட்டுள்ள ஒரு கப்பல்

  

**குவைத்து தேசிய அருங்காட்சியகம்** *( Kuwait National Museum)* என்பது குவைத்து நாட்டில் அமைந்துள்ள குவைத்தின் தேசிய அருங்காட்சியகம் ஆகும். 1983 ஆம் ஆண்டில் நிறுவப்பட்ட இவ்வருங்காட்சியகம் மைக்கேல் எக்கோகாரடு என்பவரால் வடிவமைக்கப்பட்டது.

மத்தியில் உள்ள ஒரு தோட்டத்தைச் சுற்றிலும் ஐந்து கட்டிடங்களாக இவ்வருங்காட்சியகம் அமைந்துள்ளது. மத்தியில் முற்றங்களுடன் கூடிய தாய்நாட்டு அரபு மண்வீடுகளின் கட்டிடக்கலைக்கு இணையாக இக்கட்டிடங்களின் கலையமைப்பு வடிவமைக்கப்பட்டுள்ளது. பிரதான கட்டிடங்கள் ஐந்தும் உயர்ந்த நடைபாதைகளால் ஒன்றுடன் ஒன்று இணைக்கப்பட்டுள்ளன. அரேபியத் தீபகற்பத்தின் அறிவு , புவியியல், வரலாறு மற்றும் நாகரிகம் ஆகியவற்றின் அடிப்படையில் இக்கட்டிடங்கள் குழுப்படுத்தப்பட்டுள்ளன என்று எக்கோகாரடு விளக்கமளிக்கிறார்

இவ்வருங்காட்சியகம் புறக்கணிக்கபட்டும் சரியாகப் பயன்படுத்தப்படாமலும் காணப்படுவதாக 2014 ஆம் ஆண்டின் புள்ளிவிவரங்கள் தெரிவிக்கின்றன."

மேற்கோள்கள்
-----------

1. ↑  "ArchNet Digital Library". 2009-01-08 அன்று மூலம் பரணிடப்பட்டது. 2015-08-16 அன்று பார்க்கப்பட்டது.
2. ↑  Ecochard, Michel."The National Museum of Kuwait". In Places of Public Gathering in Islam, edited by Linda Safran. Philadelphia: Aga Khan Award for Architecture, 1980.
3. ↑  Gonzales, Desi (November–December 2014). "Acquiring Modernity: Kuwait at the 14th International Architecture Exhibition". *Art Papers* (Atlanta, Georgia, United States of America: Art Papers).. பார்த்த நாள்: January 11, 2015.
ட்டிக்கு பயன்படுத்தப்படும் பந்தே உள்ளரங்க கையுந்துபந்து போட்டிக்கும், கடற்கரை கையுந்துபந்து போட்டிக்கும், இதே போன்று சற்று மாறுபாடு கொண்டு ஆடப்படும் கையுந்துபந்து போட்டிகளுக்கும் பயன்படுத்தப்படுகிறது.
கையுந்துபந்து ஏறக்குறைய 18 செவ்வக வடிவமுடைய செயற்கை அல்லது உண்மையான தோல்களைக் கொண்டு வட்டவடிவமாக உருவாக்கப்பட்டுள்ளது.கையுந்துபந்து உருவாக்கப்படும்பொழுது மூன்று பகுதிகளாக பிரித்து ஒவ்வொரு பகுதிக்கும் ஆறு செவ்வக வடிவ செயற்கை அல்லது உண்மையான தோலுடன் காற்று நிரப்ப்ப்படும் ஒரு இரப்பர் பை கொண்ட வட்ட வடிவமாக ஓட்டப்படுகிறது. 2008-ல் அகில உலக கையுந்துபந்து கழகம் உள்ளரங்க கையுந்துபந்து போட்டிகளில் விளையாட ஏதுவாக மென்மையாக தொடுவதற்கும், பந்து முறையாகப் பறப்பதற்கும், எட்டு பேனல்கள் கொண்ட கைபந்தை ஏற்றுக்கொண்டது. இத்துடன் உள்காற்று அழுத்த்த்தை சரிசெய்ய ஒரு வால்ப் ஒன்றுஅனுமதிக்கப்பட்டுள்ளது. 

ஒரு மோல்டன் உட்புற கைப்பந்து

கையுந்துபந்து பண்புகள்
----------------------

உள்ளரங்க கையுந்துபந்து பந்து போட்டிக்கு உள்ளரங்க கையுந்து பந்து பதிப்பும் கடற்கரை கையுந்துபந்து பந்து போட்டிக்கு  கடற்கரை கையுந்துபந்து பந்துபதிப்பும் தனித்தனியே   உருவாக்கப்படுகிறது.
உள்ளரங்க கையுந்துபந்து பந்து போட்டிக்கு இரண்டு பதிப்புகள் உருவாக்கப்படுகின்றன. ஒன்று ஆடவர் மற்றொன்று இளையோர், இளையோர் பதிப்பு அளவிலும் எடையிலும் ஆடவர் பதிப்பை விட சற்று சிறிதாக உள்ளது.
கடற்கரை கையுந்துபந்து பந்து உள்ளரங்க கையுந்துபந்தைவிட சற்று பெரிதாகவும், செரசெரப்பான வெளிப்புற அமைப்பும் கொண்டுள்ளது.

  


**கைப்பந்து பண்புகள்**| சுற்றளவு செ.மீ (அங்குலம்) | எடை 
கிராம் (அவுன்ஸ்)  | உள் அழுத்தம்
kgf/cm2 (psi) |
| --- | --- | --- |
| உள்ளரங்கப்போட்டி | 65-67 (25.5-26.5) | 260-280 (9.2-9.9) | 0.3-0.325 (4.3-4.6) |
| இளையோர் உள்ளரங்கப்போட்டி | 63-65 (25-26) | 260-280 (9.2-9.9) | 0.3 (4.3) |
| கடற்கரை போட்டி | 66-68 (26-27) | 260-280 (9.2-9.9) | 0.175-0.225 (2.5-3.2) |

### முக்கிய பிராண்ட்கள்

பல பிராண்டுகள் உள்ளன போட்டி volleyballs பயன்படுத்த, உட்பட, ஆனால் இவை மட்டுமே அல்ல:

* டச்சிகாரா
* மோல்டன்
* வில்சன்
* மிகாசா
* மிசுனா
* நைக்
* ஸ்பால்டிங்
* பீட்டா

### ஏற்றுக்கொள்ளப்பட்ட பயன்பாடுகள்

* மிகாசா நிறுவனம் சர்வதேச கையுந்துபந்து போட்டிகளுக்கு பந்துகளை தயார் செய்கிறது. மேலும் ஐரோப்பிய கையுந்துபந்து கழக உள்ளரங்க மற்றும் கடற்கரை போட்டிகளுக்கும் பந்துகளை தயார்செய்கிறது.
* மில்டன் நிறுவனம் அமெரிக்க கையுந்துபந்து கழக உள்ளரங்க போட்டிகளுக்கான பந்துகளை தயார் செய்கிறது.
* வில்சன் தயாரிப்புகள் தொழில்முறை கைபந்து சங்கங்களுக்கான பந்துகளை தயாரிக்கின்றன.

 மேலும் பாா்க்க
---------------

* Official ball supplier
* List of inflatable manufactured goods

மேற்கோள்
--------

1. ↑  FIVB official indoor volleyball rules
2. ↑  FIVB official beach volleyball rules

வெளி இணைப்புகள்
---------------

* CEV and Mikasa unveil new Champions League volleyball in Vienna பரணிடப்பட்டது 2016-03-04 at the வந்தவழி இயந்திரம்
* CEV Website - Confederation Europeenne de Volleyball பரணிடப்பட்டது 2016-03-04 at the வந்தவழி இயந்திரம்
**உருது அங்காடி** (*Urdu Bazaar*) என்பது பாக்கித்தான் நாட்டின் கராச்சி நகரத்தில் உள்ள ஒரு புத்தக அங்காடியாகும். சதார் பகுதியில் அமைந்துள்ள இது பாக்கித்தானின் பழமையான மற்றும் மிகவும் மதிப்புமிக்க வரலாற்றுச் சிறப்பு மிக்க புத்தகக் கடைகளில் ஒன்றாக கருதப்படுகிறது. இந்த அங்காடியில் இன்னும் 50 ஆண்டுகளுக்கும் மேலாக இசுலாமிய மற்றும் மத புத்தகங்களை அச்சிட்டு வரும் வெளியீட்டாளர்கள் உள்ளனர்.

பயன்படுத்தப்பட்ட மற்றும் புதிய புத்தகங்கள் ஆகிய இரண்டு வகைகளிலும் கலை, வரலாறு, இலக்கியம், தத்துவம், மதம் மற்றும் அறிவியல் பற்றிய பல்வேறு தலைப்புகளில் இங்கு கிடைக்கின்றன.

உருது அங்காடி அதன் புத்தக திருவிழாவிற்கும் பெயர் பெற்றதாகும்.

வரலாறு
------

மொகலாயர் காலத்திலிருந்தே இருந்து வந்த உருது அங்காடி 1950 ஆம் ஆண்டுகளில் கராச்சியில் நிறுவப்பட்டது. முதலில், இந்த அங்காடி புலம்பெயர்ந்தவர்களால் நடத்தப்படும் ஒரு சில கடைகளை கொண்டிருந்தது. ஆனால் அது படிப்படியாக வளர்ந்து சதார் பகுதியிலுள்ள எம்.ஏ.சின்னா சாலைக்கு மாற்றப்பட்டது. நாடு சுதந்திரம் அடைந்த போது மிசன் சாலையில் இக்கடை இருந்ததற்கான அடையாளங்களை இன்றும் அங்கு காணலாம்.

மேற்கோள்கள்
-----------

1. ↑  "Urdu bazaar: The world of books". *DAWN.COM*. February 1, 2011.
2. ↑  "The 'very tragic' story of the bookshops at a patiently waiting Urdu Bazaar". *The New International*.
3. 1 2  Juman, Amber. "Urdu Bazaar's Evolution, from the Mughal Times to the Present". *Youlin Magazine*.
4. ↑  "Urdu Bazaar: "We have lavish shops for shoes but for books, we can't even find space on a drain"". *The Express Tribune*. January 13, 2019.
5. ↑  "کیا کراچی کا تاریخی اردو بازار بھی 'گمنام ' ہو جائے گا؟". *وی او اے*.
6. ↑  "KARACHI: Book mela at Urdu Bazaar". *DAWN.COM*. June 4, 2002.
7. ↑  "Urdu bazaar; A prestigious and historical book market – A legacy". October 18, 2021. December 12, 2022 அன்று பார்க்கப்பட்டது.
**வித்யா** என்பவர் தமிழகத்தில் புகழ்பெற்ற தாய்ப்பால் கொடையாளி ஆவார். இவர் அதீத தாய்ப்பாலை கொடையாக தந்தமைக்காக அறியப்படுகிறார். இவர் தமிழ்நாடு மாநிலத்தில் கோயம்புத்தூரில் வசிக்கிறார். 

திருப்பூரை சேர்ந்த ரூபா செல்வநாயகி என்பவர் நடத்திவரும் அமிர்தம் பவுண்டேசன் மூலமாக தாய்ப்பால் தானம் செய்தார். முறையாக சேகரித்த தாய்ப்பாலை கோவை அரசு மருத்துவக் கல்லூரி மருத்துவமனையில் உள்ள தாய்ப்பால் வங்கியில் சேர்க்கப்பட்டு அங்கு பிறக்கும் அங்கு எடை குறைவாக பிறக்கும் பச்சிளம் குழந்தைகளுக்கு வழங்கப்பட்டது. இவர் மகள் பிறந்த ஐந்தாவது நாளில் தாய்ப்பால் தானம் கொடுக்கத் தொடங்கி 7வது மாத காலத்தில் 106 லிட்டர் தாய்ப்பால் தானம் செய்துள்ளார். மேலும் 10 மாத காலத்தில் 135 லிட்டருக்கு மேல் தாய்ப்பால் தானம் செய்துள்ளார்.

இந்த தாய்ப்பால் கொடைக்காக 'ஆசியன் புக் ஆப் ரெக்கார்ட்ஸ்' மற்றும் 'இந்தியன் புக் ஆப் ரெக்கார்ட்ஸ்' ஆகியவற்றில் இடம் பெற்றுள்ளார்.

ஆதாரங்கள்
---------

1. ↑  "Breast Milk donation | Indian Express Tamil". *tamil.indianexpress.com*.
2. ↑  "கோவை | அரசு மருத்துவமனையில் உள்ள குழந்தைகளுக்கு வழங்குவதற்காக 10 மாதங்களில் 135 லிட்டர் தாய்ப்பாலை தானம் செய்த பெண்". *இந்து தமிழ் திசை*.
3. ↑  "ரெக்கார்டு.. 10 மாதங்களில் 135 லிட்டர் தாய்ப்பால் தானம் செய்து.. சாதனை செய்த கோவை பெண்.. சபாஷ்". *tamil.oneindia.com*. 25 ஜன. 2023. Check date values in: `|date=` (உதவி)

வெளி இணைப்புகள்
---------------

7 மாதங்களில் 105 லிட்டர் தாய்ப்பால் தானம்; 27 வயது இளம்பெண் தரும் விழிப்புணர்வு - தி.ரா.மகாலட்சுமி 27 ஜனவரி 2023
**சலீம் அலி பழந்தின்னி வெளவால்** (*Salim Ali's fruit bat*)(*லேட்டிடென்சு சலிமலீ*) என்பது வெளவால் சிற்றினங்களில் அரிதான ஒன்றாகும். *லேட்டிடென்சு* ஒற்றைச் சிற்றினம் கொண்ட பேரினமாகும். 1948ஆம் ஆண்டில் தென்னிந்தியாவின் தமிழ்நாட்டின் தேனி மாவட்டத்தின் மேற்குத் தொடர்ச்சி மலைகளில் உள்ள உயர் அலை அலையான மலைகளில் தாவர உற்பத்தியாளரும் இயற்கை ஆர்வலருமான அங்கசு அட்டன் இதை முதன்முதலில் சேகரித்தார். முதலில் ஒரு குறுகிய மூக்கு பழந்தின்னி வெளவால் (*சினோப்டெரசு*) என்று தவறாக அடையாளம் காணப்பட்டது. ஆனால் கிட்டி தொங்லாங்யா என்பவர் புதிய சிற்றினமாக இதனை விவரித்தார். பின்னர் 1972-ல் இந்திய பறவையியலாளர் சலீம் அலி அவர்களின் நினைவாகப் பெயர்மாற்றம் செய்யப்பட்டது.

விளக்கம்
--------

நடுத்தர அளவு நீளமும் வெளிப்புற வால் இல்லாமலும் காணப்படுகிறது. முட்டை வடிவ காதுகள் வட்டமான காது முனைகளுடன், பழுப்பு நிற மயிர்களால் மூடப்பட்ட தலையுடையது. அடிப்பகுதி வெளிர் சாம்பல்-பழுப்பு நிறத்திலும் முடிகளற்ற பழுப்பு நிற இறக்கை சவ்வும் (பெட்டாஜியம்) கொண்டது. இது பதினைந்து அண்ண முகடுகளைக் கொண்டுள்ளது. நீண்ட குறுகிய ராடுட்ரமும், அண்ணம் மிக நீண்டது குறிப்பாக பிந்தைய பல் பகுதியில் காணப்படும். கண்விழியினைச் சுற்றிய போரமினா இல்லை. வெட்டுப் பற்கள் 1 இணை உள்ளன. முதல் முன் கடவாய் பற்கள் மிகச் சிறியவை. இவற்றின் மேற்பகுதியில் உள்ள கீறல்கள் வெட்டுப் பற்களைவிடச் நீளமானது. இதன் உடல் நீளம் 10 செ.மீ. ஆகும். பின் கால் 0.8–1.5 செ.மீ, முன்கை 6.6 செ.மீ. நீளமுடையது

இந்த வெளவால்கள் *எலியோகார்பசு ஒப்லாங்கசு* *(ருத்திராட்சம்* அல்லது மணி மரம்) மற்றும் அத்தி வகைகளான *பைக்கசு குளுமேரேட்டா* (கொத்து அத்தி), *பைக்கசு மாக்ரோகார்பா* (இந்திய லாரெல் அத்தி) மற்றும் *பைக்கசு பெடோமி* ஆகியவற்றின் புதிய பழங்களைச் சாப்பிடுவது கவனிக்கப்பட்டது.

பரவல்
-----

சலீம் அலி பழந்தின்னிவெளவால் மேற்குத் தொடர்ச்சி மலையில் உள்ள, ஆனைமலை மலைத்தொடரில் 750 மீட்டர் உயரத்தில் சேகரிக்கப்பட்டது.

2002ஆம் ஆண்டில் இந்திய அரசாங்கம் *வூரோட்டனின்* தனித்த-வால் வெளவால் (*ஓட்டோமொப்சு வூரோடோனி*) மற்றும் சலீம் அலியின் பழந்தின்னிவெளவால் (*லேட்டிடென்சு சலிமலீ*) ஆகியவற்றை வனவிலங்கு பாதுகாப்புச் சட்டத்தின் அட்டவணை I-ல் *சேர்த்தது.* இதன் மூலம் இந்த இரண்டு உயிரினங்களும் மிக உயர்ந்த பாதுகாப்பு பெறுகிறது. இந்தியாவில் உள்ள மற்ற 112 வகை வெளவால்கள் பாதிக்கப்படவில்லை.

பாதுகாப்பு
----------

சலீம் அலியின் பழந்தின்னிவெளவால் 1996-ல் மிக அருகிய இனமாக பட்டியலிடப்பட்டது. மேலும் இது 2004 முதல் அருகிய இனமாக கருதப்படுகிறது. இந்த பெயருக்கான அளவுகோல்களை இது பூர்த்தி செய்கிறது, ஏனெனில் இவை 1000க்கும் குறைந்த எண்ணிக்கையிலே காணப்படுகிறது. கூடுதலாக. வேட்டையாடுதல், வாழிட குகைகளின் இழப்பு, காடழிப்பு காரணமாக 2032ஆம் ஆண்டில் இதன் எண்ணிக்கை மேலும் 20% சுருங்கக்கூடும் என்று எதிர்பார்க்கப்படுகிறது.

மேற்கோள்கள்
-----------

1. 1 2  Srinivasulu, C.; Srinivasulu, B. (2020). "*Latidens salimalii*". *IUCN Red List of Threatened Species* **2020**: e.T11374A22103756. doi:10.2305/IUCN.UK.2020-3.RLTS.T11374A22103756.en.. பார்த்த நாள்: 19 November 2021.
2. ↑  Salim Ali's fruit bat (*Latidens salmalii*) பரணிடப்பட்டது 2008-12-03 at the வந்தவழி இயந்திரம். ARKive
3. ↑  Singaravelan, N.; Marimuthu, G. (2003). "Mist net captures of the rarest fruit bat *Latidens salimalii*". *Current Science* **84** (1): 24–26.. பார்த்த நாள்: 2021-02-16.
4. ↑  "No Longer Vermin". Bat Conservation International Newsletter, Vol 2, No. 2 (February 2003)
**ஹக்கீம் சையத் ஜில்லூர் ரஹ்மான்** யுனானி மருத்துவத்தின் இந்திய அறிஞர். 2000 ஆம் ஆண்டில் இப்னு சினா அகாடமி ஆஃப் இடைக்கால மருத்துவம் மற்றும் அறிவியல் நிறுவனத்தை நிறுவினார். இவர் இதற்கு முன்பு அலிகார் முஸ்லீம் பல்கலைக்கழகம் (AMU) கீழ் இயங்கும் அஜ்மல் கான் திப்பியா கல்லூரியில் பேராசிரியர் மற்றும் துறை தலைவராக இருந்துள்ளார். 

அலிகார் யுனானி மருத்துவம் பீடாதிபதி ஆசிரிய போன்ற பதவிகளில் 40 ஆண்டுகள் பணியாற்றி பிறகு ஓய்வுபெற்றார். 

தற்போது, இவர் அலிகார் முஸ்லிம் பல்கலைக்கழத்தில் "கெளரவ பொருளாளராக" உள்ளார்.  2006 ஆம் ஆண்டில், யுனானி மருத்துவத்தில் இவர் செய்த பங்களிப்புக்காக இந்திய அரசு இவருக்கு பத்மஸ்ரீ விருது வழங்கியது .

வாழ்க்கை வரலாறு
---------------

### ஆரம்பகால வாழ்க்கை மற்றும் கல்வி

ரகுமான் 1940 ஆம் ஆண்டு ஜூலை 1 அன்று பிரித்தானிய ஆட்சிக்கு கீழ் இருந்த இந்தியாவின் போபால் மாநிலம் போபாலில்(இப்போது மத்தியப் பிரதேசம்) பிறந்தார். இவரது தாத்தா ஹக்கீம் சையத் கரம் ஹுசைன், தந்தை ஹக்கீம் சையத் ஃபஸ்லூர் ரஹ்மான் மற்றும் மாமா ஹக்கீம் சையத் அதிகுல் காதிர் ஆகியோர் டிஜாரா / போபாலில் யுனானி மருத்துவர்கள்.
[  ]
ரகுமான் லக்னோவில் தாருல்-உலூம் நத்வதுல் உலமாவில் கல்வி பயின்றார். பின்னர் அலிகார் முஸ்லீம் பல்கலைக்கழகம் கீழ் இயங்கும் அஜ்மல் கான் திப்பியா கல்லூரியில் பட்டம் பெற்றார். []
[  ]

### தொழில்

ரஹ்மான் 1961 ஆம் ஆண்டில் அலிகார் முஸ்லீம் பல்கலைக்கழகத்தின் அஜ்மல் கான் திபியா கல்லூரியில் ஒரு செயல்முறை விளக்குபவராக தனது வாழ்க்கையைத் தொடங்கினார். பின்னர் டெல்லியின் ஜாமியா திபியாவில் விரிவுரையாளரானார். அங்கு அவர் 1973 இல் வாசகராகவும், 1983 இல் பேராசிரியராகவும் ஆனார். இவர் 18 ஆண்டுகள் இல்முல் அத்வியா துறையின் தலைவராகவும், அலிகார் முஸ்லீம் பல்கலைக்கழகத்தின் யுனானி மருத்துவ துறையின் தலைவராகவும் இருந்தார்.  

அசாம்கார், பீனாபாராவில் இப்னு சினா திபியா கல்லூரியை நிறுவ உதவியனார். அதற்கு 1981 ஆம் ஆண்டு ஜனவரி 25, அன்று அடிக்கல் நாட்டினார்.[]
[  ]

படைப்புகள்
----------

இவரது மருத்துவத்தின் வரலாறு ஆய்வு குறிப்பாக இடைக்கால மருத்துவம் மற்றும் இடைக்கால இஸ்லாத்தில் மருத்துவத்தின் பகுப்பாய்வு செய்கிறது. []
[  ]



1. ↑  "Honorary Treasurer". Aligarh Muslim University. 2018. December 6, 2018 அன்று பார்க்கப்பட்டது.
2. ↑  "Padma Awards" (PDF). Ministry of Home Affairs, Government of India. 2015. 15 November 2014 அன்று மூலம் (PDF) பரணிடப்பட்டது. July 21, 2015 அன்று பார்க்கப்பட்டது. Unknown parameter `|=` ignored (உதவி)
3. ↑  "Brief Biography". Germany.
4. ↑  "Biography" (PDF). International Institute of Islamic Medicine, USA. 2022-02-23 அன்று மூலம் (PDF) பரணிடப்பட்டது. 2020-10-09 அன்று பார்க்கப்பட்டது.
**சஜ்ரா மற்றும் கோஜ்ரா** (Sajra and Gojra Forts) என்பது இந்தியாவின் தமிழ்நாட்டில் வேலூர் நகரத்தின் கிழக்கே நாமம் மலையின் மேல் கட்டப்பட்ட கோட்டைகள் ஆகும். சஜ்ரா மற்றும் கோஜ்ரா என்பதற்கு முறையே "புத்திசாலியானது" மற்றும் "அழகானது" என்று பொருள்.

வரலாறு
------

1678 ஆம் ஆண்டில், சத்ரபதி சிவாஜியின் இராணுவத்தால் வேலூர் கோட்டை முற்றுகையிடப்பட்டபோது, வேலூர் கோட்டையின் தளபதி அப்துல்லா கான் ( அபிசீனியன் ) கோட்டையை பாதுகாத்தார். சத்ரபதி சிவாஜி தனது படைத்தலைவர் சப்னிஸ் நர்ஹரி ருத்ரா என்பவரை 2000 குதிரைப்படை மற்றும் 5000 காலாட்படையுடன் முற்றுகையைத் தொடர நியமித்தார். முற்றுகை பதினான்கு மாதங்கள் நீடித்தது. வேலூர் கோட்டையிலிருந்து சுமார் 2 கி.மீ தூரத்தில் உள்ள மலை உச்சியில் சஜ்ரா மற்றும் கோஜ்ரா என்ற இரண்டு சிறிய கோட்டைகளை அவர் கட்டினார். இந்த கோட்டைகளிலிருந்து வேலூர் கோட்டை ஆதிக்கம் செலுத்தப்பட்டது. வேலூர் கோட்டையை பாதுகாத்த 500 வீரர்களில் 400 பேர் கொல்லப்பட்டனர் என்று கூறப்படுகிறது. வேலூர் கோட்டையை பாதுகாத்து வந்த அப்துல்லா கான் 1678 ஆகஸ்ட் 21 அன்று சரணடைந்தார். பின்னர், மராட்டியப் பேரரசு வேலூர் கோட்டையை பலப்படுத்தி 30 ஆண்டுகள் ஆட்சி செய்தது.

மேலும் காண்க
------------

* வேலூர்
* வேலூர்க் கோட்டை
* வேலூர் ஜலகண்டேசுவரர் கோயில்
* இந்தியாவில் உள்ள கோட்டைகளின் பட்டியல்

குறிப்புகள்
-----------

1. ↑  Sane, Hemant (in en). *THE VELLORE MUTINY COMPLETE.docx*. .

வெளி இணைப்புகள்
---------------
**ஸ்ரீஹர்ஷர்** கி.பி. 12-ம் நூற்றாண்டின் பின்பாதியில் வாழ்ந்த ஒரு சமஸ்கிருத மொழி கவிஞர். ஸ்ரீஹர்ஷர் நைடதம் எனும் சமசுகிருத காவியத்தை இயற்றியவர். மாளவ மன்னர் ஹர்ஷர் வேறு, இவர் வேறு.

பிறப்பு
-------

கி.பி. 12ம் நூற்றாண்டில் தந்தையார் *ஹீரா'*விற்கும், தாயார் மாமல்லதேவிக்கும் மகனாகப் பிறந்தார்.

படைப்பு
-------

நிசாத நாட்டு மன்னர் நளன் - தமயந்தியின் துன்பியல் கதையை கூறும் நைடதம் என்ற பெருங்காப்பியத்தை ஸ்ரீஹர்ஷர் இயற்றியுள்ளார். சமஸ்கிருத இலக்கியத்திலுள்ள காப்பியங்களில் ஐந்து காப்பியங்கள் பெருங்காப்பியங்களாகக் கருதப்படுகின்றன. அவைகளில் நைஷதமும் ஒன்று. இது மகாபாரதத்திலுள்ள நளன்-தமயந்தி கதையைத்தழுவி எழுதப்பட்டுள்ளது. இதனில் 2827 மொத்த சுலோகங்கள் கொண்ட 22 அத்தியாயங்கள் உள்ளன. ஆனால் நளன்-தமயந்தி கதை அவர்கள் மணமாகும் வரையில் தான் உள்ளது. இவர் உண்மையில் 60 அத்தியாயங்கள் எழுதினார் என்றும் ஓர் அபிப்பிரயம் உண்டு.இவருடைய நைஷதத்தைத் தழுவித்தான் தமிழில் 'நள வெண்பா' புகழேந்தியால் புனையப்பட்டது என்ற கூற்றும் உள்ளது.

நைஷதம் மகாகாவியம் என்று போற்றப்பட்டாலும் அது சமஸ்கிருத இலக்கியம் தன் பொலிவை இழந்து போய்க்கொண்டிருந்த காலத்தில் தோன்றியது. ஸ்ரீஹர்ஷரின் காப்பியத்திறன் உயர்வாக இருந்தாலும் அதை அவர் பயன்படுத்தியிருக்கும் விதம் இலக்கியத்திற்கு இடையூறாகவே மாறிவிட்டது. மிகவும் கடினமான சொற்களைப் பயன்படுத்துவது, மிகவும் அதிகப்படியான சிலேடை முதலியவை காப்பியத்தை ரசிக்கமுடியாமல் கரடுமுரடாகச் செய்துவிட்டது. ஸ்ரீஹர்ஷர் தன் திறமையால் இப்படி ஒரு காப்பியத்தை இயற்றியதால் அவருக்குப் பின்னால் வந்த சமஸ்கிருதப்புலவர்கள் அவர் பாதையைப் பின்பற்ற முயற்சி செய்து தோற்றுப் போனார்கள்.

மேற்சான்றுகள்
-------------

1. ↑  Śrīharsha
2. ↑  "சிறீஹர்சர்". 1 மே 2014 அன்று பார்க்கப்பட்டது.
**கைப்பேசி கலைச்சொல் அகராதி** (*Dictionary of Mobile Technical Terms: English -Tamil*) என்ற இந்நூல், கோ. பழனிராஜன், லெ. ராஜேஷ், மு. முகமது யூனுஸ், அகிலன் இராசரெத்தினம் ஆகியோரால் எழுதப்பட்ட நூல் ஆகும். இந்நூலுக்கு சென்னைப் பல்கலைக்கழக, தமிழ்ப் பேரகராதித் திருப்பணித் திட்ட முதன்மைப் பதிப்பாசிரியர் வ, ஜெயதேவன் ஆய்வுரையும், சென்னைப் பல்கலைக்கழக மேனாள் தமிழ்த் துறைத்தலைவர், ந. தெய்வ சுந்தரம், மைசூர் இந்திய மொழிகள் நடுவண் நிறுவன இந்திய மொழிகள் தரவகத்திட்டத் தலைவர் எம். இராமமூர்த்தி மைசூர் தேசிய மொழிபெயர்ப்பு திட்ட ஆலோசனைக் குழு உறுப்பினர் ச. இராதாகிருட்டிணன் அணிந்துரையும் வழங்கியுள்ளனர். நூலாசிரியர்கள் முன்னுரையில் நூல் குறித்த செய்திகளைப் பதிந்துள்ளார்.

நூலின் பகுதிகள்
---------------

இந்நூல் கீழ்கண்டப் பகுதிகளைக் கொண்டுள்ளது.

* கைப்பேசி கலைச்சொற்கள்
* நிறுவனப் பெயர்கள்
* குறுஞ்செயலிப் பெயர்கள்

நூலின் சிறப்பு
--------------

தமிழ்நாடு அரசின் தமிழ் வளர்ச்சித் துறையால் ஆண்டுதோறும் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் ‎31 வகைப்பாடுகளில் சிறந்த நூல் மற்றும் நூலாசிரியர், பதிப்பகங்கள் தேர்வு செய்யப்பட்டு பரிசுகள் வழங்கப்பட்டு வருகின்றன. 2016ஆம் ஆண்டு வெளியான நூல்களில் அகராதிப் பிரிவில் சிறந்த நூலாக இந்நூல் தேர்வு செய்யப்பட்டது.

மேற்கோள்கள்
-----------

1. ↑
**சமர கந்த கபுகெதர** (பிறப்பு:24 பெப்ரவரி 1987 கண்டி) அல்லது சுருக்கமாக சாமர கபுகெதர (கபு) இலங்கைத் துடுப்பாட்ட அணியின் வலதுகை துடுப்பாட்ட வீரராவார். 2006 ஆம் ஆண்டு பார்த்தில் நடந்த ஆத்திரேலியா அணிக்கெதிரான போட்டியில் விளையாடியதனூடாக சர்வதேச ஒருநாள் துடுப்பாட்ட உலகில் அறிமுகமானார். இவர் இலங்கை தேசிய துடுப்பாட்ட அணி, சென்னை சுப்பர் கிங்ஸ் அணி, கொழும்பு துடுப்பாட்ட அணி, கந்துரட்ட துடுப்பாட்ட அணி, இலங்கை ஏ அணி ஆகியவற்றில் அங்கத்துவம் பெற்றுள்ளார்.

2011 துடுப்பாட்ட உலகக்கிண்ண இலங்கை அணியில் இடம்பெற்றுள்ள இவரின் ஒருநாள் துடுப்பாட்ட விபரங்கள் வருமாறு. (இத்தரவுகள் 12 பெப்ரவரி 2011.இல் உள்ளபடி)

துடுப்பாட்டம்
-------------

**இதுவரை விளையாடியுள்ள ஒருநாள் சர்வதேச போட்டிகள்: 85**

* விளையாடிய இனிங்ஸ்: 70
* ஆட்டமிழக்காமை: ஏழு
* ஓட்டங்கள்: 1440
* கூடிய ஓட்டம் 95,
* சராசரி: 22.85
* 100 கள்: 0,
* 50கள்: 7

**இதுவரை விளையாடியுள்ள ஏ- தர போட்டிகள்: 156**

* விளையாடிய இனிங்ஸ்: 134
* ஆட்டமிழக்காமை: 13
* ஓட்டங்கள்: 3177
* கூடிய ஓட்டம்: 108
* சராசரி: 26.25
* 100கள்: 2
* 50கள்: 17.

பந்து வீச்சு
------------

**இதுவரை விளையாடியுள்ள ஒருநாள் சர்வதேச போட்டிகள்: 85**

* வீசிய பந்துகள் :258
* கொடுத்த ஓட்டங்கள்:218
* கைப்பற்றிய விக்கட்டுக்கள் :2
* சிறந்த பந்து வீச்சு: 1/24
* சராசரி: 109.00
* ஐந்து விக்கட்டுக்கள்: 0

**இதுவரை விளையாடியுள்ள ஏ- தர போட்டிகள்: 156**

* வீசிய பந்துகள்: 469
* கொடுத்த ஓட்டங்கள்: 411
* கைப்பற்றிய விக்கட்டுக்கள்: 7
* சிறந்த பந்து வீச்சு: 1/19
* சராசரி: 58.71 ,
* ஐந்து விக்கட்டுக்கள்: 0

வெளியிணைப்புகள்
---------------

* கிரிக்-இன்போ தளத்தில் வீரர் அறிமுகம் (ஆங்கில மொழியில்)

| * பா
* உ
* தொ
இலங்கை அணி  –  2011 துடுப்பாட்ட உலகக்கிண்ணம் |
| --- |
| 
* 1 சங்கக்கார (த)
* 2 ஜயவர்தன
* 3 டில்சான்
* 4 தரங்க
* 5 சமரவீர
* 6 சில்வா
* 7 கப்புகெதர
* 8 மத்தியூஸ்
* 9 பெரேரா
* 10 குலசேகர
* 11 பெர்னாண்டோ
* 12 மலிங்க
* 13 மென்டிஸ்
* 14 முரளிதரன்
* 15 ஹேரத்
* பயிற்சியாளர்: பெய்லிஸ்

 | இலங்கை |
**பணிக்கொடை** என்பது அரசு/அரசு சார்ந்த ஊழியர் அல்லது ஆசிரியர் பணி ஓய்வின் போது அல்லது பணியில் இருக்கும் போதே காலமான போது அவ்வூழியருக்கு, ஊதியம் வழங்கும் நிறுவனம், ஊழியரின் பணியை பாராட்டும் விதமாக வழங்கும் ஒரு ஒட்டு மொத்தத் தொகையாகும். பணிக்கொடை ஊதியத்தின் ஒரு பகுதியாக கருதப்படுகிறது. இத்தொகை கணக்கிடுவதற்கு ஊழியரின் தகுதியான பணிக்காலமும் அவர் ஓய்வுபெறும்போது பெற்ற ஊதியமும் அடிப்படைகளாகக் கொள்ளப்படுகிறது .

அரசு & அரசு சார்ந்த ஊழியர்களுக்கு பணிக்கொடை கணக்கீடு முறை
---------------------------------------------------------

பணி ஓய்வின் போது பணிக்கொடை கணக்கீடு செய்யும் போது ஊழியர் இறுதியாக வழங்கப்பட்ட ஊதியம் மற்றும் பணிக்காலம் ஆகிய இரண்டும் கணக்கீட்டில் எடுத்து கொள்ளப்படுகிறது.

### இறுதியாக வழங்கப்பட்ட ஊதியம் (Last Pay Drawn)

அரசு மற்றும் அரசு சார்ந்த ஊழியர்களைப் பொருத்த வரை, அடிப்படை ஊதியம் (Basic Pay), தர ஊதியம் (Grade Pay), சிறப்பு ஊதியம் (Special Pay), தனி ஊதியம் (Personal Pay) மற்றும் அகவிலைப்படி (Dearness Allowance) ஆகியவற்றின் கூட்டுத்தொகையை, இறுதியாக வழங்கப்பட்ட ஊதியமாகக் (Last Pay Drawn) கொண்டு பணிக்கொடை கணக்கிடப்படுகிறது.

### பணிக்காலம் கணக்கிடுதல்

ஓய்வு (Retirement) இனங்களில் குறைந்தபட்சம் ஐந்து ஆண்டுகளும் (அல்லது 4 ஆண்டு 9 மாதங்களுக்கு மேலும்) அரசுப் பணியில் இருந்திருக்க வேண்டும். அதிகபட்சமாக 33 ஆண்டு பணிக்காலம் மட்டுமே பணிக்கொடை கணக்கீடு செய்வதற்கு எடுத்துக் கொள்ளபடுகிறது. 

32 ஆண்டுகள் 9 மாதங்களுக்கு மேல் பணி செய்திருந்தால் 33 ஆண்டு பணிக்காலமாக எடுத்துக் கொள்ள வேண்டும். 32 ஆண்டுகள் 5 மாதங்கள் பணி செய்திருந்தால் 32 ஆண்டுகள் மட்டுமே பணிக்காலமாக கணக்கில் கொள்ளப்படுகிறது.

### பணிக்கொடை கணக்கீடு

மொத்தப் பணி செய்த ஆண்டிற்கு அரை மாத ஊதியம் வீதம், குறைந்த பட்சமாக இரண்டரை மாத ஊதியமும், அதிக பட்சமாக பதினாறரை (16½) மாத ஊதியமும் பணிகொடையாக வழங்கப்படும். ஆனால் அதிகபட்ச வரம்பு ரூபாய் 20 இலட்சம்.

பணிக்கொடை வருவாய்க்கு வருமான வரி சட்டம் 10 (10)-இன் கீழ் வருமான வரி விலக்கு அளிக்கப்பட்டுள்ளது.

பணி நீக்கம் செய்யப்பட்ட ஊழியர்களுக்கு பணிக்கொடை வழங்கப்பட மாட்டாது.

அரசு மற்றும் அரசு ஒப்புதல் பெற்ற நிறுவனங்களுக்கு ஊழியர் செலுத்த வேண்டிய தொகைகள் நிலுவை இருப்பின், அதனை பணிக்கொடைத் தொகையிலிருந்து பிடித்தம் செய்யப்படும்.

பணியின் போது காலமான ஊழியர்களுக்கு பணிக்கொடை
-------------------------------------------

பணியின் போது இறந்த அரசு ஊழியர்களுக்கு குறைந்த பட்ச பணிக்காலம் கணக்கில் கொள்ளாமல், பணியில் சேர்ந்த ஓராண்டுக்குள் இறந்தவர்களுக்கு இரண்டு மாத ஊதியமும், ஒன்று முதல் ஐந்து ஆண்டுகளுக்குள் இறந்தவர்களுக்கு ஆறு மாத ஊதியமும், ஐந்து முதல் 20 ஆண்டுகளுக்குள் பணி செய்து இறந்த ஊழியர்களுக்கு 12 மாத ஊதியமும், 20 ஆண்டும் அதற்கு மேலும் பணி செய்து இறந்த ஊழியர்களுக்கு, ஆண்டுக்கு அரை மாத ஊதியம் வீதம் கணக்கிட்டு பணிக்கொடை வழங்க வேண்டும்.

மேற்கோள்கள்
-----------

1. ↑   What is Gratuity?
2. ↑
3. ↑

வெளி இணைப்புகள்
---------------

* தமிழ்நாடு அரசு ஓய்வூதியத் துறை இயக்குனரின் இணையதளம்
* தமிழ்நாடு அரசு கருவூலம் மற்றும் கணக்குத் துறையின் இணையதளம்
* இந்திய அரசின் ஓய்வூதியர் இணையதளம் பரணிடப்பட்டது 2014-07-12 at the வந்தவழி இயந்திரம்
* மாநில கணக்காயரின் இணையதளம்

இவற்றையும் காண்க
----------------

* ஓய்வூதியம் (இந்தியா)
* குடும்ப ஓய்வூதியம் (இந்தியா)
* ஓய்வூதியம் தொகுத்துப் பெறல் (தமிழ்நாடு அரசு)
* ஓய்வூதியர் குடும்ப பாதுகாப்பு நிதி
* ஓய்வூதியர்
* தமிழ்நாடு அரசு ஊழியருக்கான நடத்தை விதிகள்
* தமிழ்நாடு அரசு ஊழியர்களை வகைப்படுத்தல்
**கிப்ஸ்பொரோ** (Gibbsboro) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்டென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 5.754 சதுர கிலோ மீற்றர் பரப்பளவைக் கொண்டுள்ளது. இதில் 5.653 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.101 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 2,274 ஆகும். கிப்ஸ்பொரோ நகரத்தின் மக்கள் தொகை அடர்த்தி ஒரு கிலோ மீற்றருக்கு 402.3 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
நுகர்விற்கு உட்படுத்தப்படகூடியதும், நுகருவதால் பயன்பாட்டினை அதிகரிக்ககூடியதும் இவை காரணமாக சந்தையில் ஒரு குறிப்பிட்ட விலையில் விற்கப்படகூடியதாகவுள்ள பொருளோ (object) சேவையோ பொருளியலில் **பண்டம்** (Good) எனும் பொதுப்பெயர் கொண்டு அழைக்கப்படுகின்றது. மதிப்பு உள்ள மகிழுணர்வு போன்ற துல்லியமாக அளவிடமிட முடியாதவற்றையும் கூட மெய்யியலில் பண்டமாகவே கருதுவர்.

கணக்கீடு மற்றும் பேரின பொருளியலில் பண்டங்கள் எனப்படுவது கொள்வனவு ஒன்றின்போது விற்பனையாளரிடமிருந்து வாடிக்கையாளருக்கு உரிமம் மாற்றலாகக் கூடிய தன்மையினைக் கொண்ட ஒர் பௌதீக உற்பத்தியை மட்டும் குறிக்கும் சேவைகள் உள்ளடக்கப்படாது.

### பண்டங்களின் வகைகள்

| * பா
* உ
* தொ
பண்டங்களின் வகைகள் |
| --- |
| 
* கூட்டுரிமைப் பண்டம் (*social good*)
* தனியார் உரிமப் பண்டம்
* பொதுப் பண்டம்
* பொதும வளம் (*common-pool resource*)
* குழுவுரிமைப் பண்டம்
* மக்களுரிமைப் பண்டம்

 |
| 
* போட்டிப் பண்டம் மற்றும் விலக்கமுடியாப் பண்டம்
* இணைப்புப் பண்டம்
* பிரதியீட்டுப் பண்டம்
* இலவசப் பண்டம்
* அருமைப் பண்டம், (*positional good*)

 |
| 
* durable good
* non-durable good
* இடைப் பண்டம் (*producer good*)
* final good
* நுகர்வுப் பண்டம்
* மூலதனப் பண்டம்.
* இழிவுப் பண்டம்
* இன்றியமையாப் பண்டம்
* ஆடம்பரப் பண்டம்
* வெப்லன் பண்டம்
* கிப்பன் பண்டம்
* superior good
* தேடு பண்டம்
* (post-)experience good
* merit good
* credence good
* demerit good

 |

இதனையும் பாருங்கள்
------------------

வர்த்தகம்  

வர்த்தகக்குறி
**நதீம் கான்** (*Nadeem Khan*) இந்தியாவைச் சேர்ந்த ஒரு மனித உரிமை ஆர்வலர். சமூக உரிமைகள் செயல்பாட்டில் ஆர்வமாக ஈடுபட்டுள்ளார். இந்துத்துவா அரசியல் மற்றும் சிறுபான்மையினருக்கு எதிரான அரசின் அட்டூழியங்களை விமர்சிப்பவராகவும் செயல்படுகிறார். சமூக உரிமைகளைப் பாதுகாப்பதற்கான சங்கத்தின் தேசிய அழைப்பாளராக முக்கியத்துவம் பெறுகிறார்.  ஐக்கிய வெறுப்புக்கு எதிரான அமைப்பின் இணை நிறுவனர் ஆவார், இவ்வமைப்பு இந்தியாவில் நடக்கும் கொலைகள் மற்றும் வெறுப்பு குற்றங்களுக்கு பதிலளிக்கும் வகையில் 2017 ஆம் ஆண்டு சூலை மாதத்தில் தொடங்கப்பட்டது. நதீம் கான் சமாத்-இ-இசுலாமி இந்து அமைப்புடனும் தொடர்புடையவராக அதன் உதவி மக்கள் தொடர்பு செயலாளராகவும் இயங்கினார்.

செயற்பாடு
---------

நதீம் கான் ஒரு முதுநிலை வணிக நிர்வாகியாவார். விற்பனை நிபுணரான இவர் ஏர்டெல், வோடபோன், நோக்கியா, யூனிகார்ன், போன்ற நிறுவனங்களில் பல ஆண்டுகளாக சீனாவில் பணியாற்றிய அனுபவம் பெற்றுள்ளார். இந்தியாவில் சிறுபான்மையினருக்கு எதிரான அட்டூழியங்கள் அதிகரித்து வருவதைத் தொடர்ந்து சிறுபான்மை உரிமை ஆர்வலராக தனது வேலையை விட்டுவிட்டார்.

ஐக்கிய வெறுப்புக்கு எதிரான அமைப்பு
----------------------------------

நதீம் கான் மற்ற ஆர்வலர்களுடன் இணைந்து 2017 ஆம் ஆண்டு வெறுப்புக்கு எதிரான குற்றப் பிரச்சார முயற்சியான ஐக்கிய வெறுப்புக்கு எதிரான அமைப்பு ஒன்றை தொடங்கினார். இவ்வமைப்பு தொழில் வல்லுநர்கள், மாணவர்கள், சமூக ஆர்வலர்கள், அதிகாரத்துவவாதிகள், பத்திரிகையாளர்கள் மற்றும் வழக்கறிஞர்கள் ஆகியோரைக் கொண்ட ஒரு குழுவாகும், இவர்கள் நாடு முழுவதும் மாநாடுகள், போராட்டங்கள், பட்டறைகளை ஏற்பாடு செய்வதன் மூலம் வெறுப்புக் குற்றங்களால் பாதிக்கப்பட்டவர்களுக்கான காரணத்தை முக்கிய விவாதங்களுக்குக் கொண்டு வர உதவவும், பிரச்சினைகளைத் தீர்க்கவும் முயற்சி செய்கிறார்கள்.

நசீப் இயக்கத்திற்கு நீதி
------------------------

சவகர்லால் நேரு பல்கலைக்கழகத்தின் இசுலாமிய மாணவர் நசீப் அகமது காணாமல் போன பிறகு, இவ்விவகாரத்தை தீவிரமாக எடுத்துக் கொள்ள நசீப்பின் தாயார் பாத்திமா நபீசு தலைமையில் பொதுவுடமைக் கட்சி தலைமையகம் மற்றும் ஜந்தர் மந்தரில் நதீம் கான் மற்ற ஆர்வலர்களுடன் பலமுறை ஆர்ப்பாட்டம் நடத்தினர். இது தவிர நதீம் கான் நசீப் வழக்கில் கையெழுத்து இயக்கத்தையும் முன்னெடுத்திருந்தார்.

மேற்கோள்கள்
-----------

1. "வெறுப்புக்கு எதிராக ஒன்றிணைந்தவர்கள் யார், ஏன் அமித் ஷா அவர்களை குறிவைக்கிறார்" TheQuint.( 2020-03-12) மீட்டெடுக்கப்பட்டது. 06 ஜனவரி 2023.
2. "தர்ராங் காயமடைந்து, முறையான சிகிச்சையின்றி, மொய்னுல் ஹக்கின் மகன் போலீசில் புகார் அளித்தார் "*தி வயர்.( 04 அக்டோபர் 2021) ஜனவரி 06, 2023 இல் பெறப்பட்டது.*
3. "டெல்லி கலவரங்கள்: ஜாமியாவின் ஆராய்ச்சி அறிஞர் கைது செய்யப்பட்டார், நிரபராதிக்கு எதிராக செயல்பட்டதாக காவல்துறை குற்றம் சாட்டப்பட்டது "*TheLogical Indian.* *ஜனவரி 06, 2023 இல் பெறப்பட்டது.*
4. "சிவில் ஒத்துழையாமை NRC, NPR மற்றும் CAB ஆகியவற்றைச் சமாளிப்பதற்கும், குடிமக்களை அறிவிப்பதற்கும் ஒரு வழியாகும்" enewsrooom.in 06 ஜனவரி 2023 அன்று பெறப்பட்டது.
5. "உங்களுடையது போலவே இந்தியாவும் என்னுடையது என்று நான் சொல்வது என் தவறா? - உமர் காலித் "*காவல்துறை திட்டத்தின் ஒரு சுயவிவரம்.* *ஜனவரி 06, 2023 இல் பெறப்பட்டது*
	1. ↑  ['Darrang Injured Left Without Proper Treatment, Moinul Haque's Son Made to Report to Police' ""]. *The Wire*. 04 October 2019. 'Darrang Injured Left Without Proper Treatment, Moinul Haque's Son Made to Report to Police'.
***கனவு வாரியம்*** (*Kanavu Variyam)* என்பது 2017 ஆம் ஆண்டு வெளியான இந்தியத் தமிழ் மொழி நாடகத் திரைப்படமாகும். இதை அருண் சிதம்பரம் எழுதி இயக்கியிருந்தார். மேலும், டிசிகேஏபி சினிமாஸ் தயாரித்தது. இந்த படத்தில் அருண் சிதம்பரம் ஜியா ஷங்கருடன் முக்கிய கதாபாத்திரத்தில் நடித்துள்ளார். இந்தியாவின் தமிழ்நாடு கிராமங்களில் மின்வெட்டு, மின் பற்றாக்குறையை சுற்றி கதை நகர்கிறது.  முக்கியமாக புதிய நடிகர்களையும், குழுவினரையும் கொண்ட இந்த திரைப்படம் வார்னர் புரோஸ். பிக்சர்ஸ் நிறுவனத்தின் முதல் தென்னிந்திய திரைப்படமாக விநியோகிக்கப்பட்டது. 

திரையரங்குகளில் வெளியிடப்படுவதற்கு முன்னர், இந்த திரைப்படம் பல சர்வதேச திரைப்பட விழாக்களில் திரையிடப்பட்டு பல விருதுகளையும் அங்கீகாரத்தையும் பெற்றது. அதன் விருதுகளில், சிறந்த சுதந்திர நாடகத் திரைப்படத்திற்கான பிளாட்டினம் ரெமியை வென்றது. 49வது உலகில் சிறந்த ஹூஸ்டன் சர்வதேச திரைப்பட விழாவில் வெளியிடப்பட்டது. இந்த படம் இந்தியாவில் தேசிய அறிவியல் திரைப்பட விழா மற்றும் போட்டியில் சிறப்பு நடுவர் விருதை வென்றது.   கனவு வாரியம் 24 பிப்ரவரி 2017 அன்று இந்தியா முழுவதும் வெளியிடப்பட்டது.

நடிப்பு
-------

* எழிலாக அருண் சிதம்பரம்
* வீணாவாக் ஜியா சங்கர்
* எழிலின் தந்தையாக இளவரசு
* கோபியாக யோக் ஜேபி
* சக்கரையாக பாண்டி
* எழிலின் தாயாக செந்தில்குமாரி
* ஞானசம்பந்தமாக கு. ஞானசம்பந்தன்
* டி. பி. கஜேந்திரன்
* மயில்சாமி (நடிகர்)
* கவிதாலயா கிருஷ்ணன்
* கிரேன் மனோகர்
* ஜார்ஜ் மரியன்
* 'லொல்லு சபா' ஈஸ்டர்
* அம்பானி சங்கர்
* சரவண சுப்பையா
* ஆறுமுகம்

### வரவேற்பு

திரையரங்குகளில் வெளியிடப்படுவதற்கு முன்னதாக, படம் உலகெங்கிலும் உள்ள முக்கிய திரைப்பட விழாக்களில் வெளியிடப்பட்டு விமர்சன ரீதியான பாராட்டைப் பெற்றது. தி இந்து, என்டிடிவி, தினத்தந்தி உள்ளிட்ட செய்தி இணையதளங்கள் படத்தின் முன்னோட்ட நிகழ்ச்சிகளை மிகவும் பாராட்டியதுடன், "அருண் கவனிக்க வேண்டிய இயக்குனர்" என்று குறிப்பிட்டது.

சான்றுகள்
---------

1. ↑
2. ↑
3. ↑  "Warner Bros Pictures To Distribute Its First Ever Tamil Film". .
4. ↑  "Independent Tamil film gets backing of H'wood studio". .
5. ↑
6. ↑
7. ↑
8. ↑  "Chennai techie's maiden film wins laurels in US" (in en-US). *dtNext.in*. 2016-02-21. Archived from the original on 2016-11-16. .
9. ↑  "NDTV". .

வெளி இணைப்புகள்
---------------

* இணையதள திரைப்பட தரவுத் தளத்தில் *கனவு வாரியம்*
**சபினா பார்க் மைதானம்** யமேக்காவின் கிங்ஸ்டனில் அமைந்துள்ள துடுப்பாட்ட மைதானமாகும். இது கிங்ஸ்டன் துடுப்பாட்டக் கழகத்தின் மைதானமாகும். கிங்ஸ்டணின் உலர் காலநிலையைக் கொண்டப்பகுதியில் அமைந்துள்ள இம்மைதானம் கரிபியாவில் மிக வேகமான விளையாட்டரங்காக காண்ப்பட்டது.

1930 இல் மெல்போன் துடுப்பாட்டக் கழகம் மேற்கிந்திய தீவுகளுக்கு சுற்றுப்பிரயானம் மேற்கொண்டப் போது இம்மைதானம் தேர்வுத் துடுப்பாட்ட மைதானமானது.துடுப்பாட்ட வரலாற்றின் முதல் மும்மைச் சதமான அண்டி சண்டமின் 325 ஒட்டங்கள் இம்மைதானத்தில் இங்கிலாந்து எதிர் மேற்கிந்தியத்தீவுகள் அணிக்கிடையான போட்டியில் பெறப்பட்டது. இம்மைதானத்தில் பெறப்பட்ட சர் கார்பீல்ட் சோர்பசனின் 365 ஓட்டங்கள் 36 ஆண்டுகளாக துடுப்பாட்ட வீரர் ஒருவரால் பெறப்பட்ட அதிகூடிய ஓட்டங்களாக காணப்பட்டது. 30,000 பார்வையாளருக்கான வசதிகளைக் கொண்டுள்ளது. யமேக்காவின் மலைத்தொடர்கள் பின்னணியில் உள்ளதோடு இம்மைதானம் துடுப்பாட்ட மைதானங்களில் அழகிய மைதானங்களில் ஒன்றாகும். 2007 உலகக்கோப்பை துடுப்பாட்ட போட்டிகளின் போது பாகிஸ்தான்,அயர்லாந்து, மேற்கிந்தியத்தீவுகள், சிம்பாப்வே துடுப்பாட்ட அணிகள் பங்குபற்றிய குழு D யின் 6 போட்டிகளையும் ஒரு அரை-இறுதி போட்டியையும் இங்கு நடத்தப்பட்டது.

இவற்றையும் பார்க்க
------------------

* துடுப்பாட்டம்
* 2007 உலகக்கோப்பை துடுப்பாட்டம்

வெளியிணைப்புகள்
---------------

* செயற்கைக் கோள் படிமங்கள்

  



|  |  |
| --- | --- |
| **2007 துடுப்பாட்ட உலகக்கிண்ண அரங்கங்கள்** | * பா
* உ
* தொ
 |
| கென்சிங்டன் ஓவல் அரங்கம் (பார்படோசு) | குயிண்ஸ் பார்க் அரங்கம் ( கிரெனடா) | சபினா பார்க் அரங்கம் (யமேக்கா) | சர் விவியன் ரிச்சட்ஸ் அரங்கம் (அன்டிகுவா பர்புடா) | புரொவிடன்ஸ் அரங்கம் ( கயானா) | வோர்னர் பார்க் அரங்கம் (செயிண்ட். கிட்ஸ் நெவிஸ்) | Beausejour அரங்கம் (செயிண்ட். லூசியா) | குயிண்ஸ் பார்க் ஓவல் அரங்கம் (திரினிடாட் டொபாகோ) | 2007 துடுப்பாட்ட உலகக்கிண்ண சின்னம் |

17°58′40.47″N 76°46′57.24″W﻿ / ﻿17.9779083°N 76.7825667°W﻿ / 17.9779083; -76.7825667
**துளசி தருமலிங்கம்** (*Thulasi Tharumalingam*, பிறப்பு: ஒக்டோபர் 24, 1992) செருமனியின் சுவானெவெடேயைப் பிறப்பிடமாகவும், செருமனி புரூக்சாலை வதிவிடமாகவும் கொண்ட யெர்மனிய, ஈழத்து குத்துச்சண்டை வீரர் ஆவார்.

குடும்பம்
---------

இவரது பெற்றோர்களான நளினி, தருமலிங்கம் தம்பதிகள் ஈழத்தில், பருத்தித்துறை, புலோலிதெற்கு, சாரையடியைப் பிறப்பிடமாகக் கொண்டவர்கள். இவருக்கு குறிஞ்சிமாறன் என்றொரு சகோதரனும், பவித்திரா என்றொரு சகோதரியும் உள்ளார்கள். குறிஞ்சிமாறனும் குத்துச்சண்டையில் ஆர்வம் கொண்டவர்.

குத்துச்சண்டைப் போட்டி
----------------------

இவர் 125க்கு மேலான குத்துச்சண்டைப் போட்டிகளில் பங்குபற்றியுள்ளர். ஆறு முறைகள் நிடர்சாக்சன்(Nidersachsen) மாநிலத்தில் சம்பியனாகவும், யேர்மனிய நாட்டில் Bundesliga குத்துச்சண்டைப் போட்டியில் யேர்மனியின் சம்பியனாகவும் வந்துள்ளார். 2016 இல் கோடை ஒலிம்பிக் போட்டியில் கட்டார் நாட்டுக்காக விளையாடியுள்ளார். இவர் தொடர்ந்து நான்கு தடவைகள் குத்துச்சண்டையில் வென்றிருக்கிறார் என்பது குறிப்பிடத்துக்கது. இவர் போட்டிகளின் போது தளராது விளையாடுவதால் இவருக்கு Tiger என்ற பட்டப்பெயரும் இருக்கிறது. இவர் 26.05.2018 அன்று யேர்மனியில் நடைபெற்ற குத்துச்சண்டையில் போட்டியாளரான KARIMLI யை ஆறு சுற்றுக்கள் மோதி வெற்றி பெற்றுள்ளார்.

2015 ஆம் ஆண்டு முதல் கத்தார் நாட்டு குத்துச்சண்டை அணியில் 64கிகி இலகுவெடை ஆட்டக்காரராக விளையாடி வருகிறார். வெனிசுவேலாவின் வர்காசு நகரில் 2016 சூலை 3 முதல் சூலை 8 வரை நடைபெற்ற APB/WSB ஒலிம்பிக் தகுதி காண் போட்டித் தொடரில் இவர் விளையாடி, 2016 ஒலிம்பிக் போட்டிகளில் கத்தார் நாடு சார்பில் விளையாடத் தகுதி பெற்றார். வெனிசுவேலாவில் நடந்த காலிறுதிப் போட்டியில் இத்தாலிய வீரர் மசிமிலியானோ பலிசாய் என்பவரை 3-0 என்ற கணக்கிலும், அரையிறுதிப் போட்டியில் அர்கெந்தீன வீரர் கார்லோசு டானியேல் அக்கீனோ என்பவரை 3-0 என்ற கணக்கிலும் வென்று ஒலிம்பிக் போட்டிகளில் விளையாடத் தகுதி பெற்றார்.

மேற்கோள்கள்
-----------

1. ↑  "THULASI THARUMALINGAM – 64KG". 2016-08-15 அன்று மூலம் பரணிடப்பட்டது. 2016-07-09 அன்று பார்க்கப்பட்டது.
2. ↑  BoxRec Thulasi Tharumalingam
3. ↑  Schwaneweder Boxtalent bei den Profis
4. ↑  Tamilcnn ஒலிம்பிக் குத்துச்சண்டைப் போட்டியில் மொங்கோலிய வீரரிடம் மோதிய ஈழத் தமிழரான துளசி தருமலிங்கம் 
[*தொடர்பிழந்த இணைப்பு*]
5. 1 2  "Semi-Final day at the APB/WSB Olympic Qualification Event in Venezuela confirms 16 Rio 2016 quota places". *AIBA*. 11 ஜூலை 2016 அன்று மூலம் பரணிடப்பட்டது. 9 July 2016 அன்று பார்க்கப்பட்டது.

வெளி இணைப்புகள்
---------------

* இவ்வாண்டின் றியோ ஒலிம்பிக் அரங்கை தன் குத்துக்களால் அதிரவைக்கப்போகின்றான் ஓர் ஈழத்தமிழன்!
* Tamilischer Profi-Boxer: „Aus Niederlagen lerne ich!" பரணிடப்பட்டது 2018-08-25 at the வந்தவழி இயந்திரம்
* THULASI THARUMALINGAM – 64KG பரணிடப்பட்டது 2018-11-18 at the வந்தவழி இயந்திரம்